Απόφαση της Επιτροπής

της 25ης Φεβρουαρίου 2000

για καθορισμό του καταλόγου των περιοχών που αφορά ο στόχος αριθ. 2 των Διαρθρωτικών Ταμείων για την περίοδο 2000 έως 2006 στο Μεγάλο Δουκάτο του Λουξεμβούργου

[κοινοποιηθείσα υπό τον αριθμό Ε(2000) 435]

(Το κείμενο στη γαλλική γλώσσα είναι το μόνο αυθεντικό)

(2000/277/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα Διαρθρωτικά Ταμεία(1), και ιδίως το άρθρο 4 παράγραφος 4 πρώτο εδάφιο,

μετά από διαβούλευση της επιτροπής για την ανάπτυξη και την ανασυγκρότηση των περιφερειών, της επιτροπής γεωργικών διαρθρώσεων και αγροτικής ανάπτυξης και της επιτροπής διαρθρώσεων της αλιείας και υδατοκαλλιέργειας,

Εκτιμώντας τα ακόλουθα:

(1) Στο άρθρο 1 πρώτο εδάφιο σημείο 2 του κανονισμού (ΕΚ) αριθ. 1260/1999 αναφέρεται ότι ο στόχος αριθ. 2 των Διαρθρωτικών Ταμείων αποσκοπεί στη στήριξη της οικονομικής και κοινωνικής ανασυγκρότησης των περιοχών που αντιμετωπίζουν διαρθρωτικές δυσκολίες.

(2) Στο άρθρο 4 παράγραφος 2 πρώτο εδάφιο του κανονισμού (ΕΚ) αριθ. 1260/1999 προβλέπεται ότι η Επιτροπή και τα κράτη μέλη προσπαθούν να εξασφαλίσουν ότι η παρέμβαση συγκεντρώνεται πράγματι στις περιοχές της Κοινότητας που πλήττονται βαρύτερα και στο πλέον ενδεδειγμένα γεωγραφικό επίπεδο.

(3) Στην απόφαση 1999/503/ΕΚ της Επιτροπής(2) καθορίζεται, σύμφωνα με το άρθρο 4 παράγραφος 2 του κανονισμού (ΕΚ) αριθ. 1260/1999, ανώτατο όριο πληθυσμού ανά κράτος μέλος στο πλαίσιο του στόχου αριθ. 2 για την περίοδο 2000 έως 2006. Για το Μεγάλο Δουκάτο του Λουξεμβούργου, το εν λόγω ανώτατο όριο ανέρχεται σε 118000 κατοίκους.

(4) Στο άρθρο 4 παράγραφος 4 του κανονισμού (ΕΚ) αριθ. 1260/1999 ορίζεται ότι βάσει των προτάσεων των κρατών μελών, η Επιτροπή, σε στενή συνεργασία με το ενδιαφερόμενο κράτος μέλος, καταρτίζει τον κατάλογο των περιοχών που αφορά ο στόχος αριθ. 2, λαμβάνοντας υπόψη τις εθνικές προτεραιότητες με την επιφύλαξη της μεταβατικής στήριξης που προβλέπεται στο άρθρο 6 παράγραφος 2 του εν λόγω κανονισμού.

(5) Στο άρθρο 4 παράγραφος 11 του κανονισμού (ΕΚ) αριθ. 1260/1999 προβλέπεται ότι ο κατάλογος των επιλέξιμων περιοχών του στόχου αριθ. 2 ισχύει για επτά έτη από την 1η Ιανουαρίου 2000. Ωστόσο, μετά από πρόταση ενός κράτους μέλους, σε περίπτωση σοβαρής κρίσης σε μία περιφέρεια, η Επιτροπή μπορεί να τροποποιήσει τον κατάλογο των περιοχών κατά τη διάρκεια του έτους 2003, σύμφωνα με τις διατάξεις των παραγράφων 1 έως 10 του εν λόγω άρθρου 4, χωρίς αύξηση της κάλυψης του πληθυσμού στο εσωτερικό της κάθε περιφέρειας που αναφέρεται στο άρθρο 13 παράγραφος 2 του εν λόγω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κατάλογος των επιλέξιμων περιοχών του στόχου αριθ. 2 των Διαρθρωτικών Ταμείων στο Μεγάλο Δουκάτο του Λουξεμβούργου για την περίοδο από το 2000 έως το 2006 περιλαμβάνεται στο παράρτημα.

Ο εν λόγω κατάλογος μπορεί να τροποποιηθεί κατά τη διάρκεια του έτους 2003.

Άρθρο 2

Η παρούσα απόφαση απευθύνεται στο Μεγάλο Δουκάτο του Λουξεμβούργου.

Βρυξέλλες, 25 Φεβρουαρίου 2000.

Για την Επιτροπή

Michel Barnier

Μέλος της Επιτροπής

(1) ΕΕ L 161 της 26.6.1999, σ. 1.

(2) ΕΕ L 194 της 27.7.1999, σ. 58.

ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΕΠΙΛΕΞΙΜΩΝ ΠΕΡΙΟΧΩΝ ΤΟΥ ΣΤΟΧΟΥ αριθ. 2 ΤΩΝ ΔΙΑΡΘΡΩΤΙΚΩΝ ΤΑΜΕΙΩΝ ΣΤΟ ΛΟΥΞΕΜΒΟΥΡΓΟ

Περίοδος 2000 έως 2006

>ΘΕΣΗ ΠΙΝΑΚΑ>